Folketing
2006-02-02

Hvis vi nu forestiller os, at nogle personer er på vej lufthavnen, kan de ikke bruge kompensationen efterfølgende, og så skal de f.eks. have lov til umiddelbart at tage en taxa for at kunne komme videre og nå deres fly til Langbortistan, eller hvor det nu kan være. Forslaget om minimumsregler for information er blevet positivt modtaget af mange, så selv om det skulle ende med, at der kommer en frivillig aftale, er det jo ikke nødvendigt at lovgive, hvis aftalen rent faktisk lever op til de krav, vi stiller. Jeg forstod også på ministeren, at der er noget rimeligt på vej med hensyn til information, og det ville jo være dejligt, hvis det er tilfældet. Jeg har stillet et spørgsmål angående ankenævn, fordi jeg ikke er sikker på, at det vil være tilfredsstillende at vente på EU, og jeg vil også meget gerne høre, om ministeren mener, at det vil være rimeligt at starte ved en halv time.